**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA**

**2020. GODINE**

**RKP : 06179**

**Matični broj: 03899772**

**OIB: 89755384389**

**Razina: 11**

**Razdjel : 080 Ministarstvo znanosti i obrazovanja**

**Glava: 08012 Državni zavod za intelektualno vlasništvo**

**Šifra djelatnosti: 8411**

**Šifra grada/županije: 133**

**Oznaka razdoblja: 2020-12**

Državni zavod za intelektualno vlasništvo (dalje u tekstu: Zavod) osnovan je 31. prosinca 1991. godine kao tijelo državne uprave koje obavlja poslove iz područja zaštite prava intelektualnog vlasništva.

# BILJEŠKE UZ BILANCU – BIL

**AOP 001/168**

U Bilanci na dan 31. prosinca 2020. god. na imovini iskazan je ukupan iznos od 18.004.552 kn, što odgovara obvezama i vlastitim izvorima.

**AOP 001/002**/**063/141/155/168/229/238/239**

Imovina u iznosu od 18.004.552 kn na kraju godine iskazuje povećanje u odnosu na stanje početkom godine. Na takvo stanje najveći utjecaj ima AOP 002 (007, 014, 030), AOP 063 (073, 141, 155)

**AOP 002/007/014/024/030/230/231**

Vrijednosti dugotrajne nefinancijske imovine na kraju promatranog razdoblja iznosi 654.278 kn, što odgovara stanju na stavci AOP 230 i 231. Uvećanje u odnosu na proteklo razdoblje rezultat je nabavljene dugotrajne imovine (u najvećem obujmu nabava korisničkih računala, i u manjem obujmu nabava stručne literature za potrebe djelatnosti i knjižnice Zavoda), a s druge strane taj efekt je umanjen evidentiranim ispravkom nabavne vrijednosti.

Ispravak vrijednosti se obračunava na kraju svake godine po prosječnim godišnjim stopama linearnom metodom propisanom Pravilnikom o proračunskom računovodstvu i računskom planu (NN br. 124/14; 115/15; 87/16; 3/18; 126/19; 108/20).

**AOP 063/064/065/068/071/073/078/081/141/155/258/280**

Na povećanje financijske imovine utjecala su potraživanja za naknade HZZO-a koje se refundiraju (bolovanja službenika Zavoda) i potraživanjima za uplaćene prihode u proračun na ostalim izvorima (AOP 141)

Uslijed pandemije bolesti COVID-19 i stupanja na snagu brojnih ograničavanja, smanjuju se i aktivnosti Zavoda, što se izražava i na stavci novca u banci i blagajni.

**AOP 164/167**

Rashodi budućih razdoblja i nedospjela naplata prihoda odnosi se na iznos plaća (za prosinac promatranog razdoblja, a koji se isplaćuje početkom siječnja sljedećeg razdoblja).

**AOP 169/170/171/172/180/181**

Stanje na kontima obveza sastoji se od obveza za materijalne rashode po fakturama, obavezama za isplatu plaće (za prosinac promatranog razdoblja, a koji se isplaćuje početkom siječnja sljedećeg razdoblja) te ostalim tekućim obavezama (refundacije HZZO i obveze za povrat u proračun za potraživanja prema bivšoj zaposlenici Zavoda po osnovi povrata troška školarine).

**AOP 229/230/231/232/233**

Povećanje vlastitih izvora rezultat je nabave dugotrajne materijalne imovine (najvećim dijelom iz ostalih izvora financiranja).

**AOP 238/239**

Višak prihoda poslovanja rezultat je neutrošenih ostvarenih i prenesenih prihoda.

**AOP 242/244**

Manjak prihoda od nefinancijske imovine je tehnička kategorija rezultata koji se ispravlja aktom raspodjele u slijedećoj godini.

**AOP 250/251**

Zapisi koji prikazuju tuđu imovinu dobivenu na korištenje, instrumente osiguranja plaćanja te potencijalne obveze po osnovi sudskih sporova u tijeku.

* 1. **TABELE OBVEZNIH BILJEŠKI UZ BILANCU**

Izmjenama Pravilnika o financijskom izvještavanju u proračunskom računovodstvu (NN br. 112/18) propisuje se da obvezne bilješke uz bilancu sadrže:

* Prilog 1: Popis ugovornih odnosa i slično koji uz ispunjenje određenih uvjeta mogu postati imovina ili obveza
* Prilog 2: Popis sudskih sporova u tijeku.

1. **BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA - PR-RAS**

Financijski plan Zavod za 2020. godinu, nakon posljednje izvršene preraspodjele u 2020. godini, iznosi 19.278.689 kn.

U promatranom razdoblju na ostvarenje pojedinih vrsta prihoda i rashoda značajno je utjecala pandemija bolesti COVID-19. Zbog ograničavanja kretanja ljudi i organizacije različitih događanja, smanjuju se i aktivnosti Zavoda.

U obrazloženjima naglasak je dan na odstupanja koja su uzrokovana i drugim utjecajima, osim spomenute pandemije.

* 1. **PRIHODI POSLOVANJA**

**AOP 001/282/284/403/405/407/629/631/633/635**

Ukupno ostvareni prihodi poslovanja u promatranom razdoblju iznose 22.404.169 kn, što je u neznatno manje u odnosu na promatrano razdoblje prethodne godine.

**AOP 045/049/050/052/057/058/069/072/658**

U promatranom razdoblju pomoći iz inozemstva i od subjekata unutar općeg proračuna (045) ostvareni su u visini od 18,00 % u odnosu na promatrano razdoblje prethodne godine, što je direktna posljedica utjecaja pandemije COVID-19, kao i kod uplata tekućih pomoći od međunarodnih organizacija (049/050). Kod tekućih pomoći od institucija i tijela EU-a (052) također je vidljivo značajno smanjenje kao rezultat smanjenja službenih putovanja te shodno tome i povrata troškova istih.

Pomoći od izvanproračunskih korisnika (057/058/658) (pomoći HZZ-a, a vezane za stručno osposobljavanje bez zasnivanja radnog odnosa) izostaju u promatranom razdoblju. Tijekom promatranog razdoblja ukida se mjera stručnog osposobljavanju bez zasnivanja radnog odnosa te navedeni prihodi izostaju.

U istoj grupi prihoda nalaze i ostvareni tekući prijenosi između proračunskih korisnika istog proračuna temeljem prijenosa EU sredstava. Isti su vezani za prijenos preostalih sredstava u sklopu projekta OBZOR 2020 – Europska noć istraživača (069/072). Glavnina sredstava uplaćena je tokom 2018. i 2019. godine.

**AOP 074/075/079**

U poslovanju tj. prometovanju stranim valutama pojavljuju se negativne ili pozitivne tečajne razlike. U promatranoj godini u odnosu na prethodno razdoblje, iznos prihoda kao rezultat pozitivnih tečajnih razlika i razlika zbog primjene valutne klauzule (074/075/079) izostaje.

**AOP 105**

Na drugoj razini (65), ova pozicija prikazuje utjecaj treće razine (AOP 106/AOP 111).

**AOP 106/110**

Prihodi se ostvaruju temeljem provedbe međunarodnih ugovora o suradnji vezanih na patentno pravo i to: Ugovora o suradnji na području patenata (PCT – Patent Cooperation Treaty) kojeg administrira Međunarodni ured Svjetske organizacije za intelektualno vlasništvo (WIPO – World Intellectual Property Organization) sa sjedištem u Ženevi, i Konvencije o priznavanju europskih patenata (EPC – European Patent Convention) koju administrira Europski patentni ured (EPO – European Patent Office) kao izvršno tijelo Europske patentne organizacije (European Patent Organization).

Iz navedenih međunarodnih ugovora, kojih je Republika Hrvatska potpisnica, proizlaze financijske obveze Zavoda da iz tih prihoda od uplata podnositelja prijava patenata, kao i nositelja priznatih i važećih patenata, proslijedi uplatu pripadajuće pristojbe navedenim međunarodnim uredima, iskazano na rashodovnoj strani (190).

Slijedom PCT Ugovora, Zavod zaprima međunarodne prijave patenta koje je dužan, zajedno sa pristojbama koje se plaćaju za tu prijavu, a uplaćuju se u državni proračun, proslijediti Međunarodnom uredu Svjetske organizacije za intelektualno vlasništvo u Ženevi, dok je odgovarajući dio uplata za održavanje patenata priznatih temeljem Europske patentne konvencije dužan proslijediti Europskom patentnom uredu. Iz tog su razloga sredstva prihoda iz izvora 43 planirana za pokriće plaćanja navedenih rashoda.

Ovi prihodi su transakcijske prirode tj. odgovarajući (nefiksni) iznosi sukladno obujmu aktivnosti prijavitelja i nositelja prava sukladno utvrđenim međunarodnim obvezama se transferiraju međunarodnim organizacijama i bilježe kao rashodi, a prestala sredstva (umanjena za rezervu za tekuća plaćanja) se periodički preknjižuju u opće prihode državnog proračuna. U promatranom razdoblju slijedom povećanja prihoda i akumulacije tekućih rezervi izvršeno je preknjiženje ostvarenih prihoda (povrat u opće prihode državnog proračuna) u većem iznosu (9.000.000,00 kn) nego u proteklom razdoblju (5.000.000,00 kn), što se u prikazu na AOP 106/110 iskazuje kao umanjenje prihoda.

**AOP 111/112/116**

Iskazani iznosi (111/116) predstavljaju prihode po posebnim ugovorima sklopljenim s Uredom Europske unije za intelektualno vlasništvo (**European Union Intellectual Property Office -** EUIPO) s ciljem usklađivanja i prevođenja prakse Europske unije u postupcima registracije žigova i dizajna. Prihodi i rashodi vode se kao posebni tekući projekt T763005 naziva: Suradnja DZIV-a s Uredom Europske unije za intelektualno vlasništvo (EUIPO), a evidentiraju na izvoru 43 (Ostali prihodi za posebne namjene). Porast prihoda u promatranom razdoblju u odnosu na promatrano razdoblje prethodne godine rezultat je većeg opsega i dinamike ugovorenih aktivnosti te uplate naknade troškova temeljem članka 172. stavka 4. Uredbe (EU) 2017/1001 Europskog Parlamenta i Vijeća o žigu Europske unije za proračunsku 2018. godinu.

U istoj skupini prihoda nalazi se i prihod (112) proizašao temeljem prebijanja obveze plaćanja članarine prema WIPO-u s prihodima državnog proračuna od uplata WIPO-a temeljem Madridskog sporazuma o međunarodnoj registraciji žigova..

**AOP 123/124/126**

Zbog pandemije bolesti COVID-19 i ograničavanja društvenih okupljanja u zatvorenim prostorijama, ograničava se rad internog ugostiteljskog objekta na određeno vrijeme, što dovodi do pada prometa i odgovarajućeg smanjenja prihoda.

**AOP 130/131/132**

Prihodi iz proračuna namijenjeni za financiranje redovne djelatnosti Zavoda u promatranom razdoblju ostvareni su u neznatno manjem iznosu u odnosu na prethodno razdoblje slijedom smanjenja aktivnosti i odgoda investicija Zavoda zbog pandemije te preraspodjele odgovarajućih planiranih prihoda za druge potrebe korisnika državnog proračuna.

**AOP 133**

Iskazani iznos, najvećim dijelom, rezultat je redovne obnove informatičke opreme (korisničkih računala za zaposlenike) na koju je utjecala potreba interventne nabave prijenosnih računala. Zbog uvođenja epidemioloških mjera ograničavanja kretanja i zaštite zdravlja ljudi, ograničava se boravak djelatnika u službenim prostorijama. Stoga se prijenosna računala nabavljaju s ciljem neprekidnog obavljanja redovnih djelatnosti. U prethodno promatranom razdoblju provedena je redovna obnova drugih vrsta sredstava i opreme Zavoda (službenog automobila putem Središnjeg državnog ureda za središnju javnu nabavu te uredskih radnih stolica) u većoj ukupnoj vrijednosti.

## RASHODI POSLOVANJA

**AOP 148/149/150/151/156/158/281**

Iskazani rashodi za zaposlene u promatranom razdoblju ostvareni su u neznatno manjem iznosu u odnosu na prethodno razdoblje.

**AOP 155**

Porast u promatranom razdoblju u odnosu na prethodno razdoblje rezultat je različite dinamike ostvarivanja prava djelatnika Zavoda temeljem kolektivnog ugovora (jubilarne nagrade, pomoć za rođenje djeteta i sl.).

**AOP 159**

Ukidanjem doprinosa za obvezno zdravstveno osiguranje u slučaju nezaposlenosti početkom prethodnog razdoblja, rashodi u promatranom razdoblju izostaju.

**AOP 160/161/162/163/164/165/689**

Rashodi za službena putovanja ostvareni su tek u iznosu od 9,00% u odnosu na promatrano razdoblje prethodne godine, što je rezultat već spomenute pandemije bolesti COVID-19 i ograničavanje kretanja ljudi u tuzemstvu i inozemstvu (160/161/162).

Iz istih razloga vidljivo je i smanjenje rashoda za prijevoz, za rad na terenu i odvojeni život (163/689), smanjenje rashoda za stručno usavršavanje zaposlenika (164) te potpuni izostanak ostalih naknada troškova zaposlenima (165) u promatranom razdoblju.

**AOP 166/168/169/170**

Pojavom pandemije bolesti COVID-19 ograničava se okupljanje većih skupina ljudi u zatvorenim prostorijama, a slijedom toga i rad internog ugostiteljskog objekta, što rezultira smanjenom nabavom robe za potrebe istog (166/168). Iz istog razloga, smanjuje se i korištenje goriva za službeni automobil (169) te rashodi za materijal i dijelovi za investicijsko održavanje opreme (170).

**AOP 167**

Sklapanjem novog Okvirnog sporazuma za nabavu uredskog materijala u nadležnosti Središnjeg državnog ureda za središnju javnu nabavu te slijedom povećanja cijena artikala, rastu i izdaci na stavci uredskog materijala i ostalih materijalnih rashoda.

**AOP 171**

Smanjenje rashoda sitnog inventara i auto guma rezultat je nabave sezonskih auto guma za službeni automobil u prethodnom razdoblju. Isti u promatranom razdoblju izostaje.

**AOP 173**

Sukladno pravilnicima o zaštiti na radu te preraspodjeli službenice Zavoda za obavljanje poslova arhivara u promatranom razdoblju, nabavlja se odgovarajuća službena, radna i zaštitna odjeća i obuća za potrebe iste. U prethodnom razdoblju navedeni rashod izostaje.

**AOP 174**

Na trećoj razini (323) ova pozicija prikazuje utjecaj četvrte razine AOP 175-184.

**AOP 175**

Slijedom organizacije rada od kuće i smanjenog opsega poslova na nužne poslove zbog pojave pandemije bolesti COVID-19 u, unutar četvrte razine (3231 Usluge telefona, pošte i prijevoza) smanjuju se troškovi telefona. Zbog ograničenja neposrednog rada sa strankama, povećavaju izdaci za otpremu pošte, prvenstveno zbog izostanka neposrednog preuzimanja pismena u pisarnici od strane najvećih korisnika postupaka Zavoda (zastupnici za industrijsko vlasništvo). Navedene promjene utječu na neznatno povećanje u promatranom razdoblju u odnosu na prethodno razdoblje.

**AOP 176**

Pad izdataka usluga tekućeg i investicijskog održavanja rezultat je duljih perioda rada od kuće te smanjenja potrebe održavanja postrojenja, opreme i službenog automobila.

**AOP 177**

Značajan pad rashoda usluga promidžbe i informiranja rezultat je izostanka organiziranja javnih promotivnih aktivnosti slijedom ograničavanja javnih okupljanja zbog pandemije..

**AOP 178**

Značajni indeks porasta komunalnih usluga u najvećoj mjeri je rezultat potrebe za dezinfekcijom radnih prostorija Zavoda tijekom trajanja pandemije bolesti COVID-19 s ciljem zaštite zdravlja zaposlenika.

**AOP 179**

Rast izdataka za zakupnine i najamnine rezultat je realizacije aktivnosti (najam poslovnog prostora i opreme) vezanih uz predsjedanje Republike Hrvatske Vijećem EU-a, iskazivanje zajedničkih troškova vezanih uz boravak izaslane djelatnice Zavoda u Stalnom predstavništvu RH u Bruxellesu za potrebe predsjedanja te u najvećoj mjeri podmirenje financijskih obveza iz dva godišnja ugovora za korištenje licenci za Microsoftov softver i usluge. U prethodnom razdoblju izostaje potpisivanje Okvirnog sporazuma u nadležnosti Središnjeg državnog ureda za središnju javnu nabavu te podmirenje obveza iz godišnjeg ugovora .

**AOP 180/691**

Povećanje rashoda je rezultat realiziranja prava službenika iz kolektivnog ugovora (sistematski pregled za službenike mlađe od 50 godina) te obveze iz područja zaštite na radu (preventivni pregled vida službenika) tijekom prvog polugodišta promatranog razdoblja.

**AOP 181/183/692/693**

Pad rashoda rezultat je najvećim dijelom izostanka aktivnosti zbog pandemije bolesti COVID i potrebe smanjenja proračunskih rashoda.

**AOP 182**

Povećani rashodi rezultat su međugodišnje razlike u vrijednosti projekata razvoja internih informacijskih sustava i e-usluga,koji se provode u suradnji s vanjskim izvođačima.

**AOP 184**

Rashodi ostvareni u pojedinim godinama rezultat su međugodišnje varijabilne dinamike provedbe aktivnosti koje uključuju naknade troškova osobama izvan radnog odnosa, a u promatranom razdoblju dodatni utjecaj imalo je smanjenje aktivnosti Zavoda zbog pandemije bolesti COVID-19.

**AOP 185**

Ova pozicija na trećoj razini prikazuje zbroj ostvarenih rashoda četvrte razine AOP-a 186 – 192pri čemu je od najvećeg utjecaja indeks na AOP 191.

**AOP 186**

Naknade za rad predstavničkih i izvršnih tijela, povjerenstva i slično prikazuju indeks pada u odnosu na prethodno razdoblje zbog promijenjene dinamike rada neovisnog žalbenog tijela (Žalbenih vijeća). Slijedom donošenja novih propisa i ukidanja žalbenog postupka, smanjena je i dinamika rješavanja i broj preostalih predmeta do potpunog rješavanja svih preostalih predmeta i prestanka rada Žalbenih vijeća.

**AOP 187**

Indeks pada ostvaren je zbog naknadnih uputa Ministarstva financija o promjeni načina evidentiranja rashoda osiguranja zaposlenika u inozemstvu (izaslana djelatnica u Stalno predstavništvo RH u Bruxellesu) u promatranom razdoblju u odnosu na prethodno razdoblje.

**AOP 188**

Pandemija bolesti COVID-19 imala je vrlo značajan utjecaj na otkazivanje društvenih događanja te u skladu s tim i značajno smanjenje rashoda za reprezentaciju.

**AOP 189**

Navedeni rashod predstavlja plaćanje članarine Republike Hrvatske za članstvo u WIPO-u te kompenzaciju s prihodima državnog proračuna od WIPO-a temeljem Madridskog sporazuma o međunarodnoj registraciji žigova. Promatrano razdoblje bilježi neznatno povećanje u odnosu na prethodno razdoblje što je posljedica razlika u tečaju valute.

**AOP 190/185**

Dinamika ostvarenja rashoda vezana je uz obrazloženje AOP-a 110.

**AOP 191**

Indeks rasta rezultat je međugodišnje razlike u ovoj vrsti rashoda koja ovisi o dinamici rješavanja sporova od strane nadležnih sudova i ishodu sudskih sporova.

**AOP 192**

Ostali nespomenuti rashodi poslovanja izostaju u promatranom razdoblju u odnosu na prethodno razdoblje.

**AOP 193**

Na drugoj razini (34) ova pozicija prikazuje utjecaj treće AOP 207, odnosno četvrte razine AOP 208-210

**AOP 208**

Smanjenje rashoda bankarskih usluga platnog prometa rezultat je smanjenja broja službenih putovanja u inozemstvo zbog pandemije te shodno tome smanjenje bankarskih provizija za otkup devizne gotovine.

**AOP 209**

Povećanje rashoda negativnih tečajnih razlika rezultat je poslovnih transakcija deviznog poslovnog računa otvorenog za potrebe isplate materijalnih rashoda izaslane djelatnice Zavoda u Stalno predstavništvo RH u Bruxellesu.

**AOP 210**

Neznatni iznos povećanja rashoda zateznih kamata iz poslovnih odnosa kao rezultat poslovanja sa poslovnim subjektima u odnosu na prethodno razdoblje.

**AOP 341**

Na prvoj razini prikazuju utjecaj druge razine AOP 354.

**AOP 354**

Na drugoj razini prikazuje utjecaj treće razine AOP 360, AOP 369 i AOP 374.

**AOP 360/361/362/363**

Najveći utjecaj na međugodišnji rast rashoda ima nabava opreme za održavanje i zaštitu, odnosno zamjena dotrajalih klimatizacijskih uređaja te nabava aparata za dezinfekciju ruku (363).

**AOP 369/370**

Nabava službenog automobila putem Središnjeg državnog ureda za središnju javnu nabavu ostvarena je u prethodnom razdoblju. U promatranom razdoblju ista izostaje.

**AOP 374/375**

Smanjenje rashoda posljedica je međugodišnje razlike u nabavi stručne literature za potrebe djelatnosti i knjižnice Zavoda.

**AOP 399**

Manjak prihoda od nefinancijske imovine je tehnička kategorija rezultata koji se dijelom ispravlja obveznom korekcijom rezultata a dijelom aktom raspodjele u slijedećoj godini.

**AOP 404/630**

Predstavlja sumu rashoda AOP 148 i AOP 341. Navedeno je u promatranom razdoblju ostvareno u neznatno manjem iznosu u odnosu na prethodno razdoblje.

**AOP 637**

Unaprijed plaćeni rashodi budućih razdoblja i nedospjela naplata prihoda (aktivna vremenska razgraničenja) u promatranom razdoblju su ostvarena u gotovo istom obujmu kao i u prethodnom razdoblju. Isti sadrže iznos plaće za prosinac promatranog razdoblja, a koja se isplaćuje početkom siječnja sljedeće godine.

**AOP 638/639/640/641**

Novčani tijek je rezultat prometa u glavnoj blagajni, deviznoj blagajni te na izdvojenom deviznom računu pri Stalnom predstavništvu RH u Bruxellesu za potrebe financiranja rashoda izaslane djelatnice Zavoda.

Povećanje na AOP 638 u najvećoj mjeri je rezultat evidentiranja salda neutrošenih sredstava deviznog računa iz prethodnog razdoblja u promatrano razdoblje.

Smanjenjem poslovnih aktivnosti uslijed pandemije,bolesti COVID-19 značajno se smanjuju i priljevi i odljevi s novčanih računa (639/640), osobito promet u deviznoj blagajni za potrebe službenih putovanja. Stanje novčanih sredstava na kraju promatranog izvještajnog razdoblja u odnosu na prethodno razdoblje je rezultat niskog salda deviznog računa pri Stalnom predstavništvu RH u Bruxellesu, pred zatvaranje računa zbog vraćanja privremeno izaslane službenica na rad u Zavodu, u odnosu na potrebno stanje na kraju protekle godine (641).

**AOP 687**

Značajno povećanje rashoda za otpremnine u promatranom razdoblju u odnosu na prethodno razdoblje rezultat je odlaska većeg broja službenika u mirovinu.

**AOP 688**

Tijekom prethodnog razdoblja evidentirani su izvanredni rashodi naknade za isplatu naknade nasljednicima za smrt službenice preminule u 2018. godini. U promatranom razdoblju potrebe za rashodima naknada za bolest, invalidnost i smrtni slučaj niže su od prethodnog razdoblja.

**AOP 694**

Povećanje rashoda u promatranom razdoblju u odnosu na prethodno razdoblje rezultat su angažiranja usluga agencije za potrebe organizacije događaja prilikom predsjedanja Republike Hrvatske Vijećem EU-a.

1. **BILJEŠKE UZ RAS-F**

Zavod posluje uz samo jednu funkcijsku klasifikaciju stoga iskazani podaci na AOP 001 i AOP 014 u potpunosti su identični podacima iz AOP 404 obrasca PR-RAS.

1. **BILJEŠKE UZ PVRIO**

Tijekom promatranog razdoblja nije bilo knjiženja na kontima Promjene vrijednosti i obujma dugotrajne imovine te se ovaj obrazac popunjava nulama.

1. **BILJESKE UZ OBRAZAC OBVEZE**

**AOP 001/090/091/092**

Stanje obveza na početku promatrane godine u najvećoj mjeri obuhvaća plaće za prosinac prethodnog razdoblja, a isplaćene početkom promatranog razdoblja (001).

Stanje nedospjelih obaveza na kraju izvještajnog razdoblja (090) najvećim dijelom predstavljaju obveze za rashode poslovanja (092) koje se u najvećem dijelu odnose na iznos plaća za prosinac promatranog razdoblja a koji se isplaćuje početkom siječnja sljedećeg razdoblja te manjim dijelom na nedospjele obveze za podmirenja faktura iz prošle godine čije je dospijeće naplate u sljedećoj proračunskoj godinu, kao i (091) međusobne obveze proračunskih korisnika.

**AOP 003/020**

Međusobne obveze proračunskih korisnika ne vode se prema skupinama ekonomske klasifikacije nego se moraju izuzeti i prikazati u zasebnim AOP-ima.

U međusobne obveze Zavoda ubrajaju se rashodi za fiksnu telefoniju (fakturirani od strane Ministarstva poljoprivrede kao upravitelja zajedničkog poslovnog objekta) i sve obveze koje se evidentiraju na kontima 23956 Obveze za naplaćene prihode proračunskih korisnika, 23957 Obveze za EU predujmove i 23958 Obveze proračunskih korisnika za povrat u proračun (predstavljaju tehničko rješenje evidentiranja određenih potraživanja i obveza koje proizlaze iz međusobnih odnosa Zavoda i Ministarstva financija).

Izvještaj sastavila/osoba za kontakt: v.d. Voditelj službe za financije, računovodstvo i nabavu

mag. oec. Maja Dukarić

Telefon: 01/6106-584

e-mail adresa: [mdukaric@dziv.hr](mailto:mdukaric@dziv.hr)

Odgovorna osoba: Glavna ravnateljica:

mr. sc. Ljiljana Kuterovac

M.P.

Prilog 1. Bilješkama uz bilancu: Analitička evidencija zadužnica i bjanko zadužnica

|  |  |  |  |  |  |  |  |
| --- | --- | --- | --- | --- | --- | --- | --- |
| **RB** | **DUŽNIK** | **Vrsta jamstva** | **Datum izdavanja zadužnice** | **IZNOS / kn** | **ROK VAŽENJA** | **Ugovor - KLASA** | **Datum ugovora** |
| 1. | KING ICT | Bjanko zadužnica | 12.07.2018. | 19.815,42 | 01.08.2022. | 406-09/16-010/021 | 19.06.2018. |
| 2. | Hrvatski telekom d.d. | Bjanko zadužnica | 03.12.2018. | 400,00 | 15.07.2021. | 406-09/17-010/020 | 26.11.2018. |
| 3. | Hrvatski telekom d.d. | Bjanko zadužnica | 03.12.2018. | 3.500,00 | 15.07.2021. | 406-09/17-010/020 | 26.11.2018. |
| 4. | AUTO KUĆA Baotić d.o.o. | Bjanko zadužnica | 27.03.2019. | 15.690,35 | 26.03.2024. | 406-09/18-010/005 (narudž.26/19) | 14.02.2019. |
| 5. | SPAN d.d. | Bjanko zadužnica | 09.01.2020. | 10.000,00 | 31.01.2021. | 406-09/19-010/030 | 16.12.2019. |
| 6. | Makromikro grupa d.o.o. | Bjanko zadužnica | 29.01.2020. | 2.135,00 | 28.02.2022. | 406-06/2018-010/006 | 20.01.2020. |
| 7. | Hrvatska pošta d.d. | Bjanko zadužnica | 12.05.2020. | 32.197,94 | 31.03.2022. | 406-09/20-010/001 | 24.02.2020. |
| 8. | Makromikro grupa d.o.o. | Bjanko zadužnica | 21.05.2020. | 10.000,00 | 12.06.2022. | 406-09/19-010/010 | 12.05.2020. |
| 9. | Integra group d.o.o. | Bjanko zadužnica | 10.12.2020. | 5.677,63 | 28.12.2020. | 406-09/20-010/017 | 28.10.2020. |
| 10. | Comping d.o.o. | Bjanko zadužnica | 26.10.2020. | 4.917,00 | 13.2.2021. | Narudžbenica 142/2020 | 08.10.2020. |
| UKUPNO | | | | 104.333,34 |  |  |  |

Prilog 2. Bilješkama uz bilancu: Popis sudskih sporova u tijeku

|  |  |  |  |  |  |  |
| --- | --- | --- | --- | --- | --- | --- |
| **Red. broj.** | **Tužitelj** | **Sažeti opis prirode spora** | **Procjena financijskog učinka** | **Procijenjeno vrijeme odljeva sredstava** | | |
| **2021.** | **2022.** | **2023.** |
| 1. | Dvoje bivših zaposlenika DZIV-a | Tužba radi zaštite diskriminacije i naknade štete te tužba za naknadu neimovinske štete zbog povrede osobnosti | 149.000 | 15.000 | 31.000 | 39.000 |
| 2. | Pravne ili fizičke osobe nezadovoljne odlukama DZIV-a i Žalbenih vijeća | Upravni sporovi pokrenuti protiv odluka Žalbenih vijeća i protiv odluka DZIV-a na Upravnom sudu | 40.000 | 20.000 | 12.000 | 8.000 |
| 3. | Pravne ili fizičke osobe nezadovoljne presudama Upravnog suda | Žalbeni postupci pred Visokim upravnim sudom Republike Hrvatske | 40.000 | 20.000 | 12.000 | 8.000 |
| UKUPNO | | | 229.000 | 55.000 | 55.000 | 55.000 |